ai4bharat/Pralekha huggingface dataset:
প্রধানমন্ত্রীরদপ্তর
আন্তর্জাতিক যোগ দিবসে জাতির উদ্দেশে প্রধানমন্ত্রীর ভাষণ যোগ দিবস সংহতি ও সার্বজনীন সৌভ্রাতৃত্ববোধ উদযাপনের দিবস: প্রধানমন্ত্রী যোগ পারিবারিক বন্ধন সুদৃঢ় করে : প্রধানমন্ত্রী কোভিড-১৯ ভাইরাসের বিরুদ্ধে লড়াইয়ে যোগাভ্যাস রোগ প্রতিরোধক ক্ষমতা বাড়ায় : প্রধানমন্ত্রী
নয়াদিল্লি, ২১ জুন, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে আন্তর্জাতিক যোগ দিবসে জাতির উদ্দেশে ভাষণ দেন। প্রধানমন্ত্রী বলেন, আন্তর্জাতিক যোগ দিবস সংহতির দিবস। এই দিবস সার্বজনীন সৌভ্রাতৃত্ববোধের ।বিশ্ব জুড়ে কোভিড-১৯ এর দরুণ স্বাস্থ্য ক্ষেত্রে আপৎকালীন পরিস্থিতির জন্য এ বছরের আন্তর্জাতিক যোগ দিবস ডিজিটাল ও বৈদ্যুতিন প্ল্যাটফর্মের মাধ্যমে আয়োজন করা হচ্ছে।
প্রধানমন্ত্রী মোদী বলেন, সাধারণ মানুষ বাড়িতেই সমগ্র পরিবারের সঙ্গে যোগাভ্যাসে সামিল হয়েছেন।
তিনি বলেন, যোগ আমাদেরকে একত্রিত করেছে।
সারা বিশ্ব জুড়ে ‘মাই লাইফ – মাই যোগ’ ভিডিও ব্লগিং প্রতিযোগিতায় মানুষের ব্যাপক অংশগ্রহণ, যোগাভ্যাসের ক্রমবর্ধমান জনপ্রিয়তার বিষয়টিকেই প্রতিফলিত করে বলে প্রধানমন্ত্রী অভিমত প্রকাশ করেন।
আজ আমরা সকলেই বড় সমাবেশে না গিয়ে বাড়িতে থেকেই পরিবারের সঙ্গে যোগচর্চায় সামিল হয়েছি। এ বছর আন্তর্জাতিক যোগ দিবসের মূল ভাবনা হ’ল – ‘বাড়িতে থেকেই যোগাভ্যাস এবং পরিবারের সঙ্গে যোগচর্চা’। যোগচর্চা পারিবারিক বন্ধনকে সুদৃঢ় করে, সেই সঙ্গে পরিবারে শিশু, যুবক ও বয়স্ক ব্যক্তিদের মধ্যে প্রাণশক্তি সঞ্চার করে। এমনকি, যোগচর্চা আবেগ স্থিমিত রাখতে সহায়তা করে বলে প্রধানমন্ত্রী অভিমত প্রকাশ করেন।
তিনি আরও বলেন, ‘যোগ আমাদের শরীরে রোগ প্রতিরোধক ক্ষমতা বাড়ায়। আপনারা দৈনন্দিন জীবনে অবশ্যই প্রাণয়ম-কে জীবন-যাপনের অঙ্গ করুন। প্রাণয়ম আমাদের শ্বাস-প্রশ্বাস ব্যবস্থাকে আরও সুদৃঢ় করে। বর্তমান সময়ে এই যোগাভ্যাস পদ্ধতি অনুসরণ অত্যন্ত প্রাসঙ্গিক হয়ে উঠেছে। কারণ, কোভিড-১৯ ভাইরাসে আমাদের শ্বাস-প্রশ্বাস ব্যবস্থা সবচেয়ে বেশি প্রভাবিত হয়েছে।
শ্রী মোদী বলেন, যোগ একতার মূল শক্তি হিসাবে পরিণত হয়েছে। যোগচর্চা মানবতার বন্ধকে গভীরতর করে। যোগচর্চায় কোনও বৈষম্য নেই। এমনকি, যোগ জাতি, বর্ণ, লিঙ্গ, বিশ্বাস ও দেশের ঊর্ধ্বে। যে কেউ যোগকে সাগ্রহে আলিঙ্গণ করতে পারেন। আমরা যদি সুস্বাস্থ্য ও প্রত্যাশার তরঙ্গ খুঁজে পাই, তা হলে সেদিন খুব দূরে নেই, যখন সারা বিশ্ব এক সুস্থ-সবল ও আনন্দমুখর মানবতার সাফল্যগুলিকে দেখতে পাবে। তাই, যোগচর্চা সারা বিশ্বে এ রকম আনন্দঘন পরিবেশ গড়ে তুলতে আমাদের সাহায্য করতে পারে।
“সচেতন নাগরিক হিসাবে আমরা এক পরিবার ও এক অভিন্ন সমাজের লক্ষ্যে অগ্রসর হবো। আমাদের জীবনের অঙ্গ হিসাবে আমরা বাড়িতেই পরিবারের সঙ্গে যোগচর্চা করবো। আমরা নিশ্চিতভাবেই সফল হবো, আমরা নিশ্চিতভাবেই জয়লাভ করবো”, বলে প্রধানমন্ত্রী অভিমত প্রকাশ করেন।
CG/BD/SB
(Visitor Counter : 27
কয়লামন্ত্রক
সপ্তম রাউন্ড বাণিজ্যিক কয়লা খনি নিলামের জন্য দরপত্র খোলা হচ্ছে
নতুন দিল্লি, ২৬ জুন, ২০২৩
সপ্তম রাউন্ড বাণিজ্যিক কয়লা খনি নিলামের জন্য ১০৩টি কয়লা / লিগনাইট খনির কয়লা বিক্রির নিলাম প্রক্রিয়া ২৯ মার্চ ২০২৩, চালু করেছে কয়লা মন্ত্রকের মনোনীত কর্তৃপক্ষ। সমস্ত কয়লা খনির জন্য অনলাইন দরপত্র জমা দেওয়া ২৭ জুন, ২০২৩ রাত ১২টায় শেষ হবে। অফলাইনে দরপত্র জমা দেওয়ার সময়সীমা শেষ ২৭ জুন, ২০২৩ বেলা ৪টেয়।
নিলাম প্রক্রিয়ার অঙ্গ হিসেবে ২৮ জুন, ২০২৩ সকাল ১০টায় নতুন দিল্লিতে অনলাইন এবং অফলাইনে জমা পড়া দরপত্রগুলির তথ্যসমূহ দরদাতাদের সামনে খোলা হবে।
CG/AB/SKD/
(Visitor Counter : 50
অর্থমন্ত্রক
ভারতীয় শেয়ার বাজারে ২,৭৪,০৩৪ কোটি টাকার বৈদেশিক পোর্টফোলিও বিনিয়োগ
নয়াদিল্লী, ৬ এপ্রিল, ২০২১
২০২০-২১ অর্থবর্ষে ভারতীয় শেয়ার বাজারে বৈদেশিক পোর্টফোলিও বিনিয়োগের পরিমাণ ছিল ২ লক্ষ ৭৪ হাজার ৩৪ কোটি টাকা। এ থেকেই ভারতীয় অর্থনীতির বুনিয়াদি ভিত্তির প্রতি বিদেশী লগ্নীকারিদের আস্থা প্রতিফলিত হয়।
একাধিক স্টিমুলাস প্যাকেজ বা আকর্ষণীয় আর্থিক নীতির ভিত্তিতে অর্থ ব্যবস্থার পুনরুদ্ধারের প্রত্যাশার তুলনায় বৈদেশিক পোর্টফোলিও বিনিয়োগ বেশি হয়েছে। সরকার এবং আর্থিক নিয়ন্ত্রণকারী সংস্থাগুলি অনুকূল বিনিয়োগ পরিবেশ গড়ে তুলতে বিভিন্ন গুরুত্বপূর্ণ নীতি-কৌশল গ্রহণের ফলেই সাম্প্রতিক সময়ে বৈদেশিক পোর্টফোলিও বিনিয়োগের পরিমাণ বৃদ্ধি পেয়েছে। বিনিয়োগের অনুকূল পরিবেশ গড়ে তোলার জন্য যেসমস্ত ব্যবস্থা গ্রহণ করা হয়েছে তার মধ্যে রয়েছে বৈদেশিক পোর্টফোলিও বিনিয়োগ সংক্রান্ত নিয়ন্ত্রণ মূলক ব্যবস্থায় সরলীকরণ এবং এই ব্যবস্থার আরও যুক্তিযুক্তকরণ, সেবির সঙ্গে সংশ্লিষ্ট বিনিয়োগকারী সংস্থার নথিভুক্তিকরণে অনলাইন কমন অ্যাপ্লিকেশন ফর্ম চালু করা, সহজেই প্যান বন্টন, ব্যাঙ্ক অ্যাকাউন্ট এবং ডি-ম্যাট অ্যাকাউন্ট খোলা প্রভৃতি। গুরুত্বপূর্ণ শেয়ার সূচকগুলিতে ভারতীয় সিকিউরিটির আস্থা আরও বাড়াতে অগ্রণী ক্ষেত্রগুলিতে বৈদেশিক বৈদেশিক পোর্টফোলিও বিনিয়োগের পরিমাণ ২৪ শতাংশ করার ফলে তা ভারতীয় মূলধন বাজারে প্রত্যক্ষ ও পরোক্ষ উভয় ক্ষেত্রেই অনুঘটকের ভূমিকা পালন করছে।
২০২১-২২ অর্থবর্ষে বিশ্বব্যাঙ্ক, আন্তর্জাতিক অর্থ ভান্ডার এবং একাধিক আন্তর্জাতিক সংস্থার পক্ষ থেকে ভারতীয় অর্থ ব্যবস্থায় ১০ শতাংশের বেশি অগ্রগতি হবে বলে পূর্বাভাস দেওয়া হয়েছে। এ ধরণের সংস্থাগুলির পক্ষ থেকে আরও বলা হয়েছে অদূর ভবিষ্যতেও ভারত বিনিয়োগের আকর্ষণীয় গন্তব্য হয়ে উঠবে।
CG/BD/NS
(Visitor Counter : 167
প্রতিরক্ষামন্ত্রক
ভারত ও ফরাসী নৌ-বাহিনীর মধ্যে দ্বিপাক্ষিক মহড়া ‘বরুণ ১৯.১’-এর আয়োজন গোয়া উপকূলে ১ থেকে ১০ই মে
নয়াদিল্লি, ১ মে, ২০১৯
ভারত ও ফরাসী নৌ-বাহিনীর মধ্যে প্রথম পর্যায়ের যৌথ মহড়া ‘বরুণ ১৯.১’ গোয়া উপকূলে ১ মে থেকে ১০ই মে আয়োজন করা হয়েছে। দুই দেশের বাহিনীর মধ্যে এটি সপ্তদশ পর্যায়ের মহড়া।
এবারের মহড়ায় ফরাসী নৌ-বাহিনীর যুদ্ধ জাহাজ ‘চার্লস দ্য গল’, যুদ্ধ জাহাজ বিধ্বংসী দুটি জাহাজ ‘ফঁবি’ ও ‘প্রোভেঁ’, ট্যাঙ্কার ‘ম্যঁরে’ এবং একটি পারমানবিক যুদ্ধ জাহাজ অংশ নিচ্ছে। ভারতীয় নৌ-বাহিনীর পক্ষ থেকে যুদ্ধ জাহাজ ‘বিক্রমাদিত্য’, যুদ্ধ জাহাজ বিধ্বংসী জলযান ‘মুম্বাই’, আধুনিক রণতরী ‘তার্কশ’, শিশুমার শ্রেণীর ডুবো জাহাজ ‘শঙ্কুল’ এবং দীপক শ্রেণীর ফ্লিট ট্যাঙ্কার ‘দীপক’ অংশ নেবে।
দুটি পর্যায়ে এই মহড়ার আয়োজন করা হচ্ছে। গোয়া উপকূলে আয়োজিত মহড়ার অঙ্গ হিসেবে পারস্পরিক যুদ্ধ জাহাজ পরিদর্শন, পেশাদারী বিষয় আদানপ্রদান, আলাপ-আলোচনা এবং ক্রীড়ার আয়োজন করা হয়েছে। এছাড়াও, সমুদ্রে নৌ-অভিযান চালানোর মতো গুরুত্বপূর্ণ ক্ষেত্রকে মহড়ায় সামিল করা হচ্ছে। মহড়ার দ্বিতীয় পর্যায়ের আয়োজন করা হবে চলতি মাসের শেষ নাগাদ জিবুতি-তে। দুই দেশের সেনাবাহিনীর মধ্যে দ্বিপাক্ষিক নৌ-মহড়ার সূচনা হয় গত শতাব্দীর আটের দশকে। এরপর, এই মহড়ার নাম পালটে ২০০১-এ ‘বরুণ’ রাখা হয়। ভারত মহাসাগরীয় অঞ্চলে দুই দেশের যৌথ রণকৌশলগত পরিকল্পনাকে আরও মজবুত করার লক্ষ্যে এই মহড়ার আয়োজন করা হয়ে থাকে। এ ধরণের মহড়ার ফলে দুই দেশের বাহিনীর মধ্যে পারস্পরিক বোঝাপড়া ও সহযোগিতা যেমন বৃদ্ধি পাবে, তেমনই যৌথ অভিযান পরিচালনার ক্ষেত্রে এক অপরের শ্রেষ্ঠ পন্থাপদ্ধতিগুলি সম্পর্কেও আগাম অবগত হতে পারবে।
CG/BD/DM
(Visitor Counter : 134
নির্বাচনকমিশন
উত্তর প্রদেশে লোকসভা নির্বাচনে প্রথম দফায় ৮টি আসনে প্রার্থী ৯৬ জন
নয়াদিল্লি, ০৮ এপ্রিল, ২০১৯
নির্বাচনী আসনের দিক থেকে ভারতের সর্ববৃহৎ রাজ্য, উত্তর প্রদেশে লোকসভা নির্বাচনের প্রথম দফায় ৮টি আসনে মোট ৯৬ জন প্রার্থী প্রতিদ্বন্দ্বীতার আসরে রয়েছেন। এই দফায় ভোট গ্রহণ আগামী ১১ই এপ্রিল। রাজ্যের যে ৮টি আসনে প্রথম দফায় ভোট হতে চলেছে, সেগুলি হ’ল – শাহরানপুর, কইরানা, মুজাফফরনগর, বিজনর, বাঘপত, মীরাট, গাজিয়াবাদ এবং গৌতম বুদ্ধনগর। ২০১৪’র সাধারণ নির্বাচনে এই ৮টি আসনে মোট প্রার্থী ছিলেন ১২২ জন। এবারে সাধারণ নির্বাচনে ঐ ৮টি আসনে নির্দল প্রার্থীর সংখ্যাও উল্লেখযোগ্য হারে কমেছে। গত লোকসভা নির্বাচনে যেখানে ৪৭ জন নির্দল প্রার্থী ছিলেন এবার এই সংখ্যা কমে দাঁড়িয়েছে ২০-তে। রাজ্যের মোট ৮০টি লোকসভা আসনের নির্বাচনের জন্য ৭ দফায় ভোট গ্রহণ করা হবে।
|
|
সাধারণ নির্বাচন 
|
|
লোকসভা আসনে ভোটপ্রার্থীর সংখ্যা
|
|
|
|
শাহরানপুর
|
|
কইরানা
|
|
মুজাফফরনগর
|
|
বিজনর
|
|
মীরাট
|
|
বাঘপত
|
|
গাজিয়াবাদ
|
|
গৌতম বুদ্ধনগর
|
|
২০১৯|
|
১১
|
|
১৩
|
|
১০
|
|
১৩
|
|
১১
|
|
১৩
|
|
১২
|
|
১৩
|
|
২০১৪
|
|
১৪
|
|
১১
|
|
১৯
|
|
১২
|
|
১৩
|
|
১৪
|
|
১৫
|
|
২৪
|
|
২০০৯
|
|
১৫
|
|
১৫
|
|
২৩
|
|
২৩
|
|
২৯
|
|
১৬
|
|
১৬
|
|
২৬
সূত্র : ভারতের নির্বাচন কমিশনের ওয়েবসাইটউত্তর প্রদেশের মুখ্য নির্বাচন আধিকারিকের ওয়েবসাইট
CG/BD/SB
(Visitor Counter : 93
প্রধানমন্ত্রীরদপ্তর
শ্রী গুরু তেগ বাহাদুরজির আত্মোৎসর্গ দিবসে শ্রদ্ধা নিবেদন প্রধানমন্ত্রীর
নয়াদিল্লি, ২৮ নভেম্বর ২০২২
শ্রী গুরু তেগ বাহাদুরজির আত্মোৎসর্গ দিবসে প্রধানমন্ত্রী শ্রী নরেন্দ্র মোদী তাঁর প্রতি শ্রদ্ধা নিবেদন করেন।
এক ট্যুইট বার্তায় প্রধানমন্ত্রী বলেছেন :
“শ্রী গুরু তেগ বাহাদুরজির আত্মোৎসর্গ দিবসে আমি তাঁর প্রতি শ্রদ্ধা জানাই। আদর্শের প্রতি তাঁর অবিচল নিষ্ঠা এবং সাহসের জন্য বিশ্বজুড়ে তাঁকে শ্রদ্ধা করা হয়। শোষণ এবং অন্যায়ের কাছে তিনি কখনও মাথানত করেননি। তাঁর শিক্ষা আজও আমাদের অনুপ্রাণিত করে।”
PG/AB/DM
(
নির্বাচনকমিশন
সিকিমে এক পর্বে ভোটগ্রহণ
নয়াদিল্লি, ৮ এপ্রিল, ২০১৯
সিকিমে ১১ই এপ্রিল একমাত্র লোকসভা কেন্দ্রে ভোটগ্রহণ করা হবে।
৪,২৩,৩২৫ জন ভোটদাতা তাঁদের ভোটাধিকার প্রয়োগ করবেন। এঁদের মধ্যে ২,১৬,২২২ জন পুরুষ এবং ২,০৭,১০৩ জন মহিলা ভোটদাতা। ভোটদাতাদের মধ্যে ১৮-১৯ বছর বয়সী নতুন ভোটদাতার সংখ্যা ২০,২৪৬।
রাজ্যের একমাত্র লোকসভা কেন্দ্রে ১১ জন প্রার্থী রয়েছেন। সুষ্ঠু নির্বাচনের লক্ষ্যে ৫৬৭টি ভোটগ্রহণ কেন্দ্র খোলা হচ্ছে।
সিকিমে সমস্ত ভোটদাতারই সচিত্র পরিচয়পত্র রয়েছে।
সিকিম লোকসভা কেন্দ্রের ভোটগ্রহণের জন্য বিজ্ঞপ্তি জারি করা হয়েছিল ১৮ই মার্চ। মনোনয়নপত্র জমা দেওয়ার শেষ দিন ছিল ২৫শে মার্চ। পরেরদিন, অর্থাৎ ২৬শে মার্চ সেগুলি পরীক্ষা করে দেখা হয়। মনোনয়নপত্র প্রত্যাহারের শেষ দিন ছিল ২৮শে মার্চ। ভোট গণনা ২৩শে মে।
CG/CB/DM
(Visitor Counter : 73
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৬ ডিসেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১২৭ কোটি ৯৩ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৩০৬
জাতীয় স্তরে সুস্থতার হার বর্তমানে ৯৮.৩৫ শতাংশ
দেশে গত ২৪ ঘণ্টায় করোনামুক্ত হয়েছেন ৮ হাজার ৮৩৪ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৪০ লক্ষ ৬৯ হাজার ৬০৮ জন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.২৮ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ৯৮ হাজার ৪১৬ জন, যা ৫৫২ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৭৮ শতাংশ, যা ২২ দিন ১ শতাংশের নীচে রয়েছে
দৈনিক-ভিত্তিতে আক্রান্তের হার ০.৯৪ শতাংশ, যা গত ৬৩ দিনে ২ শতাংশের নীচে রয়েছে
দেশে এখনও পর্যন্ত নমুনা পরীক্ষার সংখ্যা ৬৪ কোটি ৮২ লক্ষ
CG/SS/SKD/
(Visitor Counter : 83
ভারত সরকারের প্রধান বৈজ্ঞানিক উপদেষ্টার কার্যালয়
পূর্ব দিল্লির নতুন জাফরাবাদে বিকেন্দ্রীভূত বর্জ্য ব্যবস্থাপনা প্রযুক্তি পার্কের উদ্বোধন
নতুন দিল্লি, ২৮ মার্চ, ২০২২
পূর্ব দিল্লি পুরনিগমের সহযোগিতায় কেন্দ্রীয় সরকারের প্রধান বৈজ্ঞানিক উপদেষ্টার বর্জ্য থেকে সম্পদ মিশন কার্যালয়ের উদ্যোগে আগামীকাল পূর্ব দিল্লির নতুন জাফরাবাদে বিকেন্দ্রীভূত বর্জ্য ব্যবস্থাপনা প্রযুক্তি পার্কের উদ্বোধন করা হবে। এই মূল উদ্দেশ্যই হল, বর্জ্য সমস্যার সমাধান করা।
পূর্ব দিল্লি পুরনিগমের আওতায় ৪৬৯টি কলোনী ছড়িয়ে রয়েছে ৬৪টি ওয়ার্ডে। দিল্লির জনসংখ্যার ২৩.৫ শতাংশ মানুষের বাস এই অঞ্চলে। এখান থেকে গড়ে প্রায় ২ হাজার টন বর্জ্য পাওয়া যায়। শহর এবং গ্রামীণ স্তরে স্থানীয় প্রশাসনের সমস্যাগুলির কথা বিবেচনা করে পূর্ব দিল্লি পুরনিগমের সহযোগিতায় বর্জ্য থেকে সম্পদ মিশন নতুন জাফরাবাদে এই বিকেন্দ্রীভূত বর্জ্য ব্যবস্থাপনা প্রযুক্তি পার্ক স্থাপন করেছে। প্রতিদিন ১০ টন বর্জ্য ব্যবস্থাপনা ক্ষমতা সম্পন্ন এই পার্কটি প্রায় ১ হাজার বর্গমিটার এলাকা জুড়ে গড়ে উঠেছে। পরীক্ষামূলকভাবে এই পার্ক চালু করার পর সাফল্য এলে, দেশের বিভিন্ন শহর, গ্রামীণ এলাকায় এই ধরণের পার্ক গড়ে তোলা হবে।
আরও বিস্তারিত জানতে ক্লিক করুন নিম্নলিখিত লিঙ্কে –
CG/SS/SKD/
(Visitor Counter : 90
স্বাস্থ্যওপরিবারকল্যাণমন্ত্রক
কোভিড কর্মীগোষ্ঠীর সুপারিশের ভিত্তিতে কোভিশিল্ড টিকার দুটি ডোজের মধ্যে সময়ের ব্যবধান ৬-৮ সপ্তাহ থেকে বাড়িয়ে ১২-১৬ সপ্তাহ করা হয়েছে
নয়াদিল্লি, ১৩ মে, ২০২১
ডঃ এল কে অরোরার সভাপতিত্বে কোভিড কর্মীগোষ্ঠী কোভিশিল্ড টিকার প্রথম ও দ্বিতীয় ডোজের মধ্যে সময়ের ব্যবধান বর্তমান ৬-৮ সপ্তাহ থেকে বাড়িয়ে ১২-১৬ সপ্তাহ করার সুপারিশ করেছে। ব্রিটেন থেকে পাওয়া বাস্তব তথ্যের ওপর ভিত্তি করে ভারতে কোভিড-১৯ কর্মীগোষ্ঠী কোভিশিল্ড টিকার দুটি ডোজের মধ্যে সময়ের ব্যবধান ১২-১৬ সপ্তাহ করার বিষয়ে সম্মত হয়। অবশ্য, কোভ্যাক্সিন টিকার দুই ডোজের মধ্যে বর্তমান সময়ের ব্যবধানের কোনও পরিবর্তন করা হয়নি।
কোভিড কর্মীগোষ্ঠীর সদস্যদের মধ্যে রয়েছেন আইএনসিএলইন ট্রাস্ট্রের অধিকর্তা ডঃ এল কে অরোরা; পণ্ডিচেরীর জিপমার চিকিৎসা প্রতিষ্ঠানের ডায়রেক্টর তথা ডিন ডঃ রাকেশ আগরওয়াল; ভেলোরের ক্রিশ্চিয়ান মেডিকেল কলেজের অধ্যাপক ডঃ গগনদীপ কং; ভেলোরের ক্রিশ্চিয়ান মেডিকেল কলেজের অবসরপ্রাপ্ত অধ্যাপক ডঃ জে পি মুল্লিয়াল; নতুন দিল্লির জওহরলাল নেহরু বিশ্ববিদ্যালয়ের ইন্টারন্যাশনাল সেন্টার ফর জেনেটিক ইঞ্জিনিয়ারিং অ্যান্ড বায়ো-টেকনলজি বিভাগের গ্রুপ লিডার ডঃ নবীন খান্না; নতুন দিল্লির ন্যাশনাল ইনস্টিটিউট অফ ইমিউনলজির অধিকর্তা ডঃ অমূল্য পান্ডা এবং ভারত সরকারের ড্রাগস কন্ট্রোলার জেনারেল অফ ইন্ডিয়া ডঃ ভি জি সোমানি।
কোভিড-১৯ টিকাকরণ সংক্রান্ত জাতীয় বিশেষজ্ঞ গোষ্ঠী কোভিশিল্ড টিকার দুই ডোজের মধ্যে সময়ের ব্যবধান বাড়ানোর ব্যাপারে কোভিড কর্মীগোষ্ঠী যে সুপারিশ করেছে তা গ্রহণ করেছে। কোভিড-১৯ সংক্রান্ত জাতীয় বিশেষজ্ঞ গোষ্ঠীর বৈঠক গতকাল নীতি আয়োগের স্বাস্থ্য বিষয়ক সদস্য ডঃ ভি কে পলের সভাপতিত্বে অনুষ্ঠিত হয়। এই বৈঠকে কোভিড কর্মীগোষ্ঠীর প্রস্তাব গৃহীত হয়েছে।
কেন্দ্রীয় স্বাস্থ্য ও পরিবারকল্যাণ মন্ত্রকও কোভিশিল্ড টিকার প্রথম ও দ্বিতীয় ডোজের মধ্যে সময়ের ব্যবধান বাড়িয়ে ১২-১৬ সপ্তাহ করার জন্য কোভিড কর্মীগোষ্ঠীর সুপারিশ গ্রহণ করেছে।
CG/BD/DM
(Visitor Counter : 207
নীতিআয়োগ
নীতি আয়োগ ২১শে মার্চ পঞ্চম ‘উইমেন ট্রান্সফর্মিং ইন্ডিয়া’ পুরস্কার প্রদান করবে
নয়াদিল্লি, ২০ মার্চ, ২০২২
নীতি আয়োগের মহিলা শিল্পোদ্যোগী মঞ্চ বা উইমেন এন্টারপ্রিনিওরশিপ প্ল্যাটফর্ম  ২১ মার্চ পঞ্চম উইমেন ট্রান্সফর্মিং ইন্ডিয়া অ্যাওয়ার্ড  প্রদান করবে। স্বাধীনতার ৭৫তম বর্ষ উপলক্ষে দেশ জুড়ে আজাদি কা অমৃত মহোৎসব উদযাপিত হচ্ছে। এই প্রেক্ষিতে এ বছর ডব্লিউটিআই পুরস্কার ৭৫ জনকে দেওয়া হবে। সহমর্মিতা ও জোটবদ্ধতার আদর্শে এবারের পুরস্কার যারা পাবেন, তাঁদের মধ্যে রয়েছেন –
পুদুচেরীর প্রাক্তন উপ-রাজ্যপাল শ্রীমতী কিরণ বেদী; রাষ্ট্রসংঘের প্রাক্তন উপ-মহাসচিব লক্ষ্মী পুরী; ডিআরডিও-র অ্যারোনোটিকাল সিস্টেমস্ – এর মহানির্দেশক ডঃ টেসি টমাস; স্টেট ব্যাঙ্ক অফ ইন্ডিয়ার প্রাক্তন চেয়ারপার্সন অরুন্ধতী ভট্টাচার্য; ন্যাসকম – এর সভাপতি দেবযানী ঘোষ; গায়িকা ইলা অরুণ; দূরদর্শনের প্রাক্তন সংবাদ পাঠিকা সলমা সুলতান; অ্যাপেলো হসপিটালস্ – এর জয়েন্ট ম্যানেজিং ডায়রেক্টর ডঃ সঙ্গীতা রেড্ডি; ড্য মিলানো লেদার্স – এর ম্যানেজিং ডায়রেক্টর শিবানী মালিক।
২০২১ সালের পয়লা অক্টোবর থেকে এ বছরের ২১শে ফেব্রুয়ারি পর্যন্ত ডব্লিউটিআই পুরস্কারের জন্য মনোনয়নপত্র জমা নেওয়া হয়েছে। যে ৭টি বিভাগে মনোনয়নপত্রগুলি জমা পড়েছে, সেগুলি হল – ১) সর্বসাধারণের জন্য এবং সম্প্রদায়গতভাবে পরিষেবা প্রদান; ২) উৎপাদন ক্ষেত্র; ৩) উৎপাদন বহির্ভূত ক্ষেত্র; ৪) অর্থনৈতিক বিকাশকে শক্তিশালী করার জন্য আর্থিক পণ্য; ৫) জলবায়ু পরিবর্তন সমস্যার সমাধান; ৬) শিল্প, সংস্কৃতি ও হস্তশিল্পে উৎসাহদান এবং ৭) ডিজিটাল উদ্ভাবন।
ডব্লিউইপি মহিলা শিল্পোদ্যোগীদের উৎসাহ দেওয়ার জন্য বিভিন্ন কর্মসূচি গ্রহণ করেছে। এ পর্যন্ত ৭৭টি কর্মসূচিতে ৯০০ জন মহিলা ডব্লিউইপি থেকে উপকৃত হয়েছেন।
CG/CB/SB
(Visitor Counter : 138
সংখ্যালঘুবিষয়কমন্ত্রক
২০২১ এর হজ যাত্রা নিয়ে মুক্তার আব্বাস নাকভির পর্যালোচনা বৈঠক
নয়াদিল্লী, ১৯ অক্টোবর, ২০২০
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি জানিয়েছেন মহামারী পরিস্থিতির কারণে জাতীয়-আন্তর্জাতিক নীতি নির্দেশিকার ওপর নির্ভর করছে ২০২১এর হজ যাত্রা।
নতুন দিল্লীতে আজ ২০২১-এর হজ যাত্রা নিয়ে পর্যালোচনা বৈঠকে সভাপতিত্ব করার সময় তিনি একথা জানান। শ্রী নাকভি বলেন, ২০২১এ জুন জুলাই মাসে হজ যাত্রা নির্ধারিত হয়েছে। তবে সৌদি আরব সরকারের জারি করা প্রয়োজনীয় নির্দেশিকাগুলি বিবেচনা করে আগামী বছর হজ যাত্রা সম্পর্কে চূড়ান্ত সিদ্ধান্ত নেওয়া হবে। ভারত সরকার করোনা মহামারী পরিস্থিতির ওপর বিবেচনা করে ও সাধারণ মানুষের স্বাস্থ্য এবং সুস্বাস্থ্যের বিষয় সুনিশ্চিত হয়ে তবে এই সিদ্ধান্ত গ্রহণ করবে। শ্রী নাকভি বলেন, ভারতের হজ কমিটি এবং অন্যান্য ভারতীয় সংস্থাগুলি আগামী বছরের হজ যাত্রার জন্য আবেদন গ্রহণ প্রক্রিয়া এবং অন্যান্য প্রস্তুতি পর্ব শুরু করতে পারে। তবে সৌদি আরব সরকারের সিদ্ধান্ত গ্রহণের পর এ বিষয়ে উদ্যোগ নেওয়া যেতে পারে।
তিনি বলেন, এই নির্দেশিকা প্রক্রিয়ায় প্রয়োজনীয় পরিস্থিতির কথা বিবেচনা করে উল্লেখযোগ্য পরিবর্তন নিয়ে আসা হতে পারে। এরমধ্যে ভারত এবং সৌদি আরব উভয় স্থানে তীর্থযাত্রীদের থাকার ব্যবস্থা, পরিবহণ, স্বাস্থ্য এবং অন্যান্য সুবিধাও অন্তর্ভুক্ত হয়েছে।
শ্রী নাকভি বলেন, করোনা মহামারীজনিত কারণে তীর্থযাত্রীদের স্বাস্থ্য ও সুস্বাস্থ্যের বিষয়টিকে সরকার সর্বোচ্চ গুরুত্ব দিচ্ছে। ভারতীয় সংস্থাগুলিকে এ ব্যাপারে প্রয়োজনীয় ব্যবস্থা সুনিশ্চিত করতে হবে। এক্ষেত্রে ভারত সরকার এবং হজ কমিটি তীর্থযাত্রীদের স্বাস্থ্য ও সুস্বাস্থ্যের বিষয়টি সুনিশ্চিত করতে প্রয়োজনীয় প্রস্তুতি শুরু করে দিয়েছে।
কেন্দ্রীয় মন্ত্রী বলেন ভারতে ১০০ শতাংশ ডিজিটাল হজ যাত্রা প্রক্রিয়া শুরু করা গেছে। করোনা পরিস্থিতির কারণে এ বছর প্রায় ১ লক্ষ ২৩ হাজার তীর্থযাত্রী তাদের হজ যাত্রা বাতিল করেছেন। এই হজ যাত্রা বাতিলের ফলে তীর্থযাত্রীদের প্রদেয় ২১ হাজার কোটি টাকা সরাসরি ব্যাঙ্ক অ্যাকাউন্টের মাধ্যমে ফেরত দেওয়া গেছে, কোনরকম টাকা কাটা ছাড়াই। সৌদি আরব সরকার পরিবহন খরচ বাবদ প্রায় ১০০ কোটি টাকা ফেরত দিয়েছে।
শ্রী নাকভি বলেন, ভারতে হজ প্রক্রিয়ায় ১০০ শতাংশ ডিজিটাল হওয়ার ফলে গত ৩ বছরে হজ তীর্থযাত্রীদের উদ্বৃত্ত ৫১৪ কোটি টাকা সরাসরি ব্যাঙ্ক অ্যাকাউন্টে পাঠিয়ে দেওয়া গেছে এই মহামারী পরিস্থিতিতেও। হজ যাত্রার ইতিহাসে এই প্রথমবার এ ধরণের পদক্ষেপ গ্রহণ করা হয়েছে।
এদিনের বৈঠকে উপস্থিত ছিলেন কেন্দ্রীয় সংখ্যালঘু বিষয়ক মন্ত্রকের সচিব শ্রী পি কে দাস, বিদেশ মন্ত্রকের যুগ্ম সচিব শ্রী ভিপুল, অসামরিক বিমান চলাচল মন্ত্রকের সচিব শ্রী এস কে মিশ্র সহ মন্ত্রকের অন্যান্য উচ্চপদস্থ আধিকারিক। এছাড়াও সৌদি আরবে নিযুক্ত ভারতীয় রাষ্ট্রদূত ডঃ আওসফ সৈয়দ, ভারতের হজ কমিটির সিইও শ্রী এম এ খান সহ স্বাস্থ্য মন্ত্রক, এয়ার ইন্ডিয়ার শীর্ষ আধিকারিকরা। ভিডিও কনফারেন্সের মাধ্যমে এই বৈঠকের আয়োজন করা হয়।
CG/SS/NS
(Visitor Counter : 124
আয়ুষ
ডায়েবেটিক্স প্রতিরোধী আর্য়ুবেদ ওষুধ বিজিআর-৩৪
নয়াদিল্লী, ৩০ নভেম্বর, ২০২১
বিজিআর-৩৪ ওষুধটি ২০১৫ সাল থেকে রোগীরা ব্যবহার করতে পারছেন। ন্যাশনাল বোটানিকাল রিসার্চ ইন্সটিটিউট এবং কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চের শাখা সংগঠন সেন্ট্রাল ইন্সটিটিউট অফ মেডিসিনাল অ্যান্ড অ্যারোম্যাটিক প্ল্যান্টের গবেষকরা প্রয়োজনীয় পরীক্ষা-নিরীক্ষা চালিয়ে এই ওষুধটি উদ্ভাবন করেছেন।
রাজ্য সরকার, রাষ্ট্রায়ত্ত্ব সংস্থা, সিজিএইচএস, পুরসভা, ইএসআই, নতুন দিল্লী মিউনিসিপ্যাল কর্পোরেশনের মতো বিভিন্ন সংস্থার হাসপাতাল ও ডাক্তারখানায় বিজিআর ৩৪ আর্য়ুবেদিক ওষুধ পাওয়া যায়। এই ওষুধ টেন্ডারের মাধ্যমে সংগ্রহ করা হয়। এক্ষেত্রে সাধারণ পরিচালন বিধি মেনে ওষুধ সংগ্রহ করা হয়।
নিউদিল্লী মিউনিসিপ্যাল কর্পোরেশন এবং মিউনিসিপ্যাল কর্পোরেশন অফ দিল্লী তাদের অঞ্চলের বাসিন্দাদের ব্যবহারের জন্য এই ওষুধ পুরসভার চিকিৎসা কেন্দ্রগুলিতে রেখেছে। ইএসআই হেল্থ কার্ড থাকলে সুবিধাভোগীরা ইএসআই হাসপাতাল এবং চিকিৎসা কেন্দ্র থেকে এই ওষুধ পাবেন। সিজিএইচএস ব্যবস্থায় সুবিধাভোগীরা স্থানীয় ওষুধের দোকান থেকে এই ওষুধ সংগ্রহ করতে পারবেন।
প্রাথমিক স্বাস্থ্যকেন্দ্র, কমিউনিটি স্বাস্থ্যকেন্দ্র ও জেলা হাসপাতালে যাতে আয়ুষ পদ্ধতিতে চিকিৎসা করা যায় কেন্দ্র তার জন্য কিছু পদক্ষেপ নিয়েছে। আয়ুষ চিকিৎসক এবং প্যারামেডিকেল কর্মীরা স্বাস্থ্য ও পরিবার কল্যাণ দপ্তরের সাহায্যে বিভিন্ন প্রশিক্ষণ শিবিরে যোগদানের সুযোগ পান। কেন্দ্রের জাতীয় আয়ুষ মিশন প্রকল্পের আওতায় আয়ুষ চিকিৎসা ব্যবস্থাকে নানা ধরণের সাহায্য করা হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আয়ুষ মন্ত্রী শ্রী সর্বানন্দ সোনোওয়াল।
CG/CB/NS
(Visitor Counter : 112
প্রধানমন্ত্রীরদপ্তর
প্রধানমন্ত্রী ডঃ বালাসাহেব ভিখে পাতিলের আত্মজীবনী প্রকাশ করবেন এবং তাঁর সম্মানে প্রভারা গ্রামীণ শিক্ষা সমিতির নাম পরিবর্তন করবেন
নয়াদিল্লী, ১২ অক্টোবর, ২০২০
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে ডঃ বালাসাহেব ভিখে পাতিলের আত্মজীবনী প্রকাশ করবেন এবং প্রভারা গ্রামীণ শিক্ষা সমিতির নাম পরিবর্তন করে ‘লোকনেতা ডঃ বালাসাহেব ভিখে পাতিল প্রভারা গ্রামীণ শিক্ষা সমিতি’ নাম ঘোষণা করবেন।
ডঃ বালাসাহেব ভিখে পাতিল একাধিকবার লোকসভার সদস্য হিসেবে দায়িত্বভার সামলেছেন। তাঁর আত্মজীবনীটির নাম ‘দেহ্ ভেছা করণি’ যার অর্থ ‘মহৎ উদ্দেশ্যে নিজের জীবন উৎসর্গ’ করা। তিনি কৃষি ক্ষেত্র এবং সমবায় সহ বিভিন্ন ক্ষেত্রে সমাজের কল্যাণে তাঁর জীবন উৎসর্গ করেছেন।
গ্রামীণ মানুষকে বিশ্বমানের শিক্ষা প্রদান এবং শিশু কন্যার ক্ষমতায়ণের লক্ষ্যে ১৯৬৪ সালে আহমেদ নগর জেলার লোনিতে প্রভারা গ্রামীণ শিক্ষা সমিতি প্রতিষ্ঠিত হয়েছিল। বর্তমানে এই সমিতি শিক্ষামূলক, সামাজিক, অর্থনৈতিক, সংস্কৃতিক ও শিক্ষার্থীদের মানসিক বিকাশের লক্ষ্যে কাজ করে চলেছে।
(CG/SS/NS
বিদ্যুৎমন্ত্রক
দেশজুড়ে কোভিড চিকিৎসা পরিকাঠামো বাড়াতে সাহায্য করছে এনটিপিসি
নয়াদিল্লী, ১৫ মে, ২০২১
কেন্দ্রীয় বিদ্যুৎ মন্ত্রকের অধীনস্থ ভারতের বৃহত্তম বিদ্যুৎ উৎপাদক সংস্থা এনটিপিসি লিমিটেড গুরুত্বপূর্ণ কোভিড চিকিৎসায় সহায়তার জন্য বিভিন্ন রাজ্যে ৫০০টি অক্সিজেন দেওয়া যাবে এ ধরণের শয্যা এবং ১১০০ আইসোলেশন বেড দেওয়ার ব্যবস্থা করেছে। জাতীয় রাজধানী অঞ্চলে বদরপুর, নয়ডা এবং দাদরিতে অক্সিজেন দেওয়া যায় এ ধরণের ২০০টি শয্যা এবং ১৪০টি আইসোলেশন বেডযুক্ত ব্যবস্থাপনা এনটিপিসি গড়ে তুলেছে। ওড়িশার সুন্দরগড়ে ৫০০ শয্যা বিশিষ্ট একটি স্বাস্থ্যকেন্দ্র গড়ে তোলা হয়েছে যেখানে ২০টি ভেন্টিলেটর আছে।
সংস্থা জাতীয় রাজধানী অঞ্চলে ১১টি অক্সিজেন উৎপাদক প্ল্যান্ট তৈরি করছে। ২টি প্ল্যান্টে উৎপাদিত অক্সিজেন যাতে সিলিন্ডারে ভরতি করা যায় সে ব্যবস্থা করা হচ্ছে। এছাড়াও দেশের বিভিন্ন প্রান্তে ৮টি জায়গায় এ ধরণের প্ল্যান্ট গড়ে তোলা হচ্ছে। দাদরি, কোবরা, কানিয়া, রামাগুন্ডাম, বিন্ধাচল, বাঢ় এবং বদরপুরে কোভিড কেয়ার কেন্দ্র তৈরির পাশাপাশি এনটিপিসি উত্তর করণপুরা, বনগাইগাঁও ও শোলাপুরে কোভিড কেয়ার কেন্দ্র গড়ে তুলছে।
সংস্থার ৭০ হাজার কর্মীকে টিকা দেওয়া হয়েছে। ভারতের বৃহত্তম সুসংহত বিদ্যুৎ সংস্থাটি চিকিৎসাকেন্দ্রে রোগীদের মধ্যে সমন্বয় বজায় রাখার জন্য ২৪ ঘণ্টা সক্রিয় কন্ট্রোল রুমের ব্যবস্থা করেছে। এই কন্ট্রোল রুমের থেকে হাসপাতালের শয্যা ও চিকিৎসার ব্যবস্থাপনার কাজে সমন্বয় গড়ে তোলা হচ্ছে। অক্সিজেন এবং ওষুধের ঘাটতি মেটাতে এনটিপিসি বিদ্যুৎ মন্ত্রক এবং স্বাস্থ্য মন্ত্রকের সঙ্গে একযোগে বিভিন্ন হাসপাতালে কোভিড সংক্রমিতদের চিকিৎসার কাজে সাহায্য করছে।
CG/CB /NS
(Visitor Counter : 123
অর্থমন্ত্রক
বেসরকারি ও রাষ্ট্রায়ত্ত ব্যাঙ্কগুলিতে জন ধন অ্যাকাউন্ট
নয়াদিল্লি, ১০ জুলাই, ২০১৯
ব্যাঙ্কিং ব্যবস্থার সুযোগ-সুবিধা দেশের মানুষের কাছে পৌঁছে দেওয়ার লক্ষ্যে ২০১৪’র আগস্টে প্রধানমন্ত্রী জন ধন যোজনার সূচনা হয়। ব্যাঙ্কগুলির পক্ষ থেকে জানানো হয়েছে যে, যোজনার আওতায় শুরু হওয়া ৩৫ কোটি ৯৯ লক্ষ অ্যাকাউন্টের মধ্যে ২৬শে জুন ২০১৯ পর্যন্ত ২৯ কোটি ৫৪ লক্ষ অ্যাকাউন্ট সক্রিয় রয়েছে। লোকসভায় মঙ্গলবার প্রশ্নোত্তর পর্বে এক প্রশ্নের লিখিত জবাবে এই তথ্য জানিয়েছেন অর্থ প্রতিমন্ত্রী শ্রী অনুরাগ সিং ঠাকুর।
তিনি আরও জানান, যোজনার আওতায় অ্যাকাউন্ট খোলার জন্য বেসরকারি ব্যাঙ্কগুলিকেও অনুমতি দেওয়া হয়েছে। দেশের অগ্রণী বেসরকারি ব্যাঙ্কগুলিতে যোজনার আওতায় ১ কোটি ২৬ লক্ষ অ্যাকাউন্ট খোলা হয়েছে। রাষ্ট্রায়ত্ত ও বেসরকারি ব্যাঙ্কের পক্ষ থেকে আরও জানানো হয়েছে যে, জন ধন অ্যাকাউন্টের জন্য কোনও মাশুল ধার্য হয় না। রাষ্ট্রায়ত্ত ব্যাঙ্কগুলিতে ২৬শে জুন, ২০১৯ পর্যন্ত যোজনার অধীন ব্যাঙ্ক অ্যাকাউন্টের সংখ্যা ৩৪ কোটি ৭৩ লক্ষ।
CG/BD/SB
(Visitor Counter : 87
প্রধানমন্ত্রীরদপ্তর
সিওলের ইয়োনসাই বিশ্ববিদ্যালয়ে মহাত্মা গান্ধীর আবক্ষ মূর্তি উন্মোচন করলেন প্রধানমন্ত্রী
নয়াদিল্লি, ২১ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ  সিওলের ইয়োনসেই বিশ্ববিদ্যালয়ে মহাত্মা গান্ধীর আবক্ষ মূর্তি উন্মোচন করেন।
অনুষ্ঠানে, দক্ষিণ কোরিয়ার রাষ্ট্রপতি শ্রী মুন জে-ইন, ফার্স্ট লেডি কিম জাং-সুক এবং রাষ্ট্রসঙ্ঘের প্রাক্তন মহাসচিব শ্রী বান কি-মুন উপস্থিত ছিলেন।
প্রধানমন্ত্রী বলেন, ইয়োনসেই বিশ্ববিদ্যালয়ে বাপু’র আবক্ষ মূর্তি উন্মোচিত করতে পেরে তিনি নিজেকে সম্মানিত মনে করছেন, বিশেষ করে যখন ভারত বাপু’র ১৫০তম জন্মবার্ষিকী পালন করছে।
শ্রী মোদী বলেন, সন্ত্রাসবাদ এবং জলবায়ু পরিবর্তন – এই দুই সমস্যার মোকাবিলা করার ক্ষেত্রে বাপু’র আদর্শ যথেষ্ট সাহায্য করবে। তিনি আরও বলেন, বাপু আমাদের দেখিয়েছেন প্রকৃতির সঙ্গে সমন্বয় রেখে কিভাবে জীবনযাপন করা যায় এবং কিভাবে কার্বন নিঃসরণ কমানো যায়। তিনি এও আমাদের দেখিয়েছেন যে আমাদের আগামী প্রজন্মের জন্য পরিচ্ছন্ন এবং সবুজ পৃথিবী রেখে যাওয়ার বিষয়টিও অত্যন্ত জরুরি।
প্রসঙ্গত, দক্ষিণ কোরিয়ার সবথেকে মর্যাদাপূর্ণ বিশ্ববিদ্যালয় হল ইয়োনসেই বিশ্ববিদ্যালয়।
দক্ষিণ কোরিয়ার মহাত্মা গান্ধীকে শান্তির মূর্ত প্রতীক হিসেবে সম্মান করা হয়।
CG/SSS/DM
(Visitor Counter : 102
তথ্যওসম্প্রচারমন্ত্রক
প্রেস ইনফরমেশন ব্যুরোর প্রধান মহানির্দেশক পদে দায়িত্ব গ্রহণ শ্রী রাজেশ মালহোত্রা-র
নয়াদিল্লি, ০১ মার্চ, ২০২৩
শ্রী রাজেশ মালহোত্রা আজ প্রেস ইনফরমেশন ব্যুরোর  প্রধান মহানির্দেশক পদে দায়িত্ব গ্রহণ করেছেন। শ্রী সত্যন্দ্র নাথ প্রকাশ এই পদ থেকে গতকাল অবসর নেওয়ায় তাঁর স্থলাভিষিক্ত হলেন শ্রী মালহোত্রা।
এর আগে ১৯৮৯ ব্যাচের আইআইএস আধিকারিক শ্রী রাজেশ মালহোত্রা ২০১৮ সাল থেকে অর্থমন্ত্রকে কর্মরত ছিলেন। কোভিড-১৯ অতিমারির কঠিন পরিস্থিতিতে তিনি দক্ষতার সঙ্গে জনগণকে স্বস্তি দিতে ও অর্থনৈতিক ভারসাম্য বজায় রাখতে আত্মনির্ভর ভারত প্রকল্পের সঙ্গে সাযুজ্য রেখে সংবাদ মাধ্যম নীতির দিশানির্দেশ দেন।
৩২ বছরের বেশি কর্মজীবনে অর্থ, কৃষি, বিদ্যুৎ, কয়লা, খনি, যোগাযোগ ও প্রযুক্তি, বস্ত্র, শ্রম, নতুন ও পুনর্নবীকরণযোগ্য শক্তি সহ বিভিন্ন মন্ত্রকে কার্যকর ভূমিকা পালন করেছেন শ্রী মালহোত্রা। ১৯৯৬-২০১৭ এই ২১ বছর সময়ে তিনি নির্বাচন কমিশনের মিডিয়া ও যোগাযোগ বিভাগের সঙ্গে যুক্ত ছিলেন।
আইএমটি গাজিয়াবাদ থেকে বিজনেস ম্যানেজমেন্টে পোস্ট গ্র্যাজুয়েট ডিপ্লোমা এবং হায়দ্রাবাদে এনএএলএসএআর থেকে মিডিয়া আইন সংক্রান্ত পোস্ট গ্র্যাজুয়েট ডিপ্লোমা করেছেন তিনি। এছাড়াও ক্যালিফোর্নিয়া ও ব্রিটেন থেকে কিছু স্বল্প সময়ের পাঠক্রমও করেছেন। আইনের ডিগ্রিও রয়েছে তাঁর।
মুখপাত্র হিসেবে শ্রী মালহোত্রা সফলভাবে সরকার ও সংবাদ মাধ্যমের মধ্যে সেতু বন্ধন করেছেন দক্ষতার সঙ্গে। বিভিন্ন জটিল পরিস্থিতিও সামলেছেন কুশলতার মাধ্যমে। বিভিন্ন মন্ত্রী পর্যাযের প্রতিনিধির ভারত সফরের এবং আন্তর্জাতিক সম্মেলনের অবিচ্ছেদ্য সঙ্গীও তিনি।
PG/PM/NS
(
যোগাযোগওতথ্যপ্রযুক্তিমন্ত্রক
ডাকঘরগুলি কোভিড-১৯এর জেরে লকডাউন চলাকালীন প্রাথমিক ডাক পরিষেবা এবং আর্থিক লেনদেনের কাজ চালাবে
নতুন দিল্লি, ২৭ মার্চ ২০২০
ডাকঘরগুলি কোভিড-১৯এর জেরে লকডাউন চলাকালীন সময়ে প্রাথমিক ডাক পরিষেবা এবং আর্থিক লেনদেনের কাজ চালাবে। ডাক পরিষেবায় প্রয়োজনীয় সামগ্রী সরবরাহের ওপর বিশেষ গুরুত্ব দেয়া হবে। ডাকঘরগুলির সেভিংস অ্যাকাউন্ট থেকে টাকা তোলা এবং জমা দেওয়া যাবে । একই সঙ্গে ইন্ডিয়া পোস্ট পেমেন্ট ব্যাংকের পরিষেবাও চালু থাকবে। এটিএম এবং অন্য ব্যাংকে টাকা থাকলেও আধার ভিত্তিক নগদ লেনদেন ব্যবস্থাপনা অর্থাৎ এ ই পি এস এর মাধ্যমে ডাকঘর থেকে টাকা তোলা যাবে ।
ডাক বিভাগ জানিয়েছে ডাক পরিষেবার মাধ্যমে প্রয়োজনীয় সামগ্রী সরবরাহের কাজে যুক্ত ডাক কর্মীদের স্বাস্থ্য সুরক্ষার কথা মাথায় রেখে তাদের জন্য যথাযথ ব্যবস্থা নেওয়া হবে এবং নাগরিকদের নিরাপদে এই পরিষেবা প্রদান করা হবে।
(CG/SS